## El Consell modifica la Comissió Interdepartamental per al Seguiment i la Coordinació de la Postemergència i l’Oficina Única Postemergència

*** Es reforma el Decret 163/2016 per a ajustar la composició dels òrgans de coordinació a la nova estructura i garantir el retorn a la normalitat després de l’emergència**

El Consell ha aprovat la modificació del Decret 163/2016 pel qual es regulen la Comissió Interdepartamental per al Seguiment i la Coordinació de la Postemergència i l’Oficina Única Postemergència per al seguiment i la coordinació de les actuacions posteriors a una catàstrofe o emergència.

L’objectiu d’esta reforma, aprovada a través d’un nou decret, és adaptar estos òrgans a la nova estructura orgànica. En concret, les modificacions responen a la necessitat d’ajustar el nombre, la prelació i les atribucions de determinats departaments, així com les respectives denominacions.

En este context, i amb el propòsit de facilitar la tornada a la normalitat en els servicis essencials i les infraestructures bàsiques, s’incorpora la Vicepresidència Segona i Conselleria per a la Recuperació Econòmica i Social, que ha assumit totes les competències del Consell relacionades amb la recuperació econòmica i social de la Comunitat Valenciana després dels efectes de la DANA.

A més, també s’inclou la Conselleria d’Emergències i Interior, a la qual s’assignen, entre altres competències, la protecció civil i la gestió de situacions d’emergència, incloses les emergències sanitàries.

Estos canvis impliquen una modificació en la composició originalment establida per a la Comissió Interdepartamental de Seguiment i Coordinació de la Postemergència i per a l’Oficina Única Postemergència. Atés que estos òrgans han d’incloure les persones titulars dels departaments del Consell responsables d’encaminar la tornada a la normalitat, és necessari aprovar una norma reglamentària que ajuste la seua composició.

Fecha: 10/12/2024